ΓΡΑΠΤΗ ΕΡΩΤΗΣΗ E-2357/00

υποβολή: Bart Staes (Verts/ALE) προς την Επιτροπή

(13 Ιουλίου 2000)

Θέμα: Ευρωπαϊκή έκθεση σχετικά με την ποιότητα της σχολικής εκπαίδευσης

Στην ευρωπαϊκή έκθεση σχετικά με την ποιότητα της σχολικής εκπαίδευσης που εξεπόνησε η Ευρωπαϊκή Επιτροπή, η Βελγική Ομοσπονδία κρίνεται δυσμενώς σε σύγκριση με άλλα κράτη μέλη της ΕΕ όσον αφορά την ανεκτικότητα των νέων έναντι των ξένων. Εις ό,τι αφορά την εκμάθηση ξένων γλωσσών, το Βέλγιο εντάσσεται επίσης στη χειρότερη ομάδα., ενώ ως προς τη συμμετοχή των γονέων, τη διδασκαλία των μαθηματικών και των φυσικών επιστημών, η Ευρωπαϊκή Επιτροπή παρέχει στοιχεία που αφορούν τη Φλαμανδική Κοινότητα, η οποία εν προκειμένω συγκαταλέγεται μεταξύ των πρώτων.

Δεδομένου ότι η Επιτροπή παρακάμπτει την κατανομή των αρμοδιοτήτων στη Βελγική Ομοσπονδία (η παιδεία ανήκει κατάποκλειστικότητα στις αρμοδιότητες της κάθε κοινότητας), η έκεθεσή της δίνει μια λανθασμένη και αναληθή εικόνα. Για τους 9 από τους 16 δείκτες, η Επιτροπή χρησιμοποιεί γενικά βελγικά στοιχεία, ενώ για τους λοιπούς δείκτες (μαθηματικά, φυσικές επιστήμες, ενσωμάτωση της Τεχνολογίας των Πληροφοριών και της Επικοινωνίας στη σχολική ύλη, το εκπαιδευτικό σύστημα, η συμμετοχή των γονέων, ο αριθμός μαθητών ανάπολογιστή και τα σχολικά έξοδα ανά μαθητή/σπουδαστή) προσφεύγει σε στοιχεία των δύο κοινοτήτων. Κατά συνέπεια, τα πορίσματα της έκθεσης δεν είναι δυνατόν να ερμηνευθούν με μονοσήμαντο τρόπο.

1. Αναγνωρίζει η Επιτροπή ότι η μέθοδος που χρησιμοποιεί (εν προκειμένω η μη κατάταξη των δεδομένων ανά γλωσσική κοινότητα) δίνει μια λανθασμένη και αναληθή εικόνα της κατάστασης της παιδείας στη Βελγική Ομοσπονδία; Εάν όχι, πώς διακαιολογεί η Επιτροπή τη μεθοδολογική της επιλογή, δεδομένου ότι στη Βελγική Ομοσπονδία η παιδεία ανήκει κατάποκλειστικότητα στις αρμοδιότητες της κάθε κοινότητας;

2. Αναγνωρίζει η Επιτροπή ότι η μέθοδος που χρησιμοποιεί (εν προκειμένω η μη κατάταξη των δεδομένων ανά γλωσσική κοινότητα) δίνει μια λανθασμένη και αναληθή εικόνα της συμπεριφοράς των Φλαμανδών και γαλλόφωνων νέων έναντι των ξένων; Εάν όχι, ποιά επιχειρήματα έχει να προβάλει η Επιτροπή για να δικαιολογήσει το μη διαχωρισμό των δεδομένων σχετικά με τη συμπεριφορά των νέων έναντι των ξένων;

Κοινή απάντηση του κ. Reding εξ ονόματος της Επιτροπής στις γραπτές ερωτήσεις E-2357/00 και E-2358/00

(11 Σεπτεμβρίου 2000)

Η μεθοδολογία που χρησιμοποιήθηκε για τη σύνταξη της έκθεσης όσον αφορά τα στοιχεία που αφορούν το Βέλγιο βασίστηκε στις ακόλουθες αρχές. Στις περιπτώσεις πουπάρχουν ποιοτικά δεδομένα και για τις δύο κοινότητες, τη γαλλόφωνη και τη φλαμανδική, παρουσιάζονται και οι δύο ομάδες δεδομένων εφόσον διαφέρουν μεταξύ τους. Εάν όμως τα δεδομένα είναι ίδια παρουσιάζονταιπό τον ενιαίο τίτλο Βέλγιο. Αυτό συνέβη στην περίπτωση των στοιχείων Eurydice.

Στις περιπτώσεις που δενπήρχαν διαθέσιμα στοιχεία, παρουσιάστηκαν μόνο εκείνα που ήταν διαθέσιμα. Αυτό συνέβη στην περίπτωση των πηγών της Διεθνούς Ένωσης για την Αξιολόγηση των Μαθητικών Επιδόσεων (IEA), όπου αυτός ο ανεξάρτητος διεθνής οργανισμός πραγματοποιεί έρευνες σε παγκόσμιο επίπεδο με βάση τις χρηματοοικονομικές συνεισφορές των χωρών που έχουν συμφωνήσει να συμμετέχουν. Επόμενως, οι χώρες που παρουσιάζονται στους δείκτες που προέρχονται από πηγή της IEA είναι μόνο εκείνες που είχαν πάρει μέρος στην έρευνα.

Όταν τα στοιχεία προέρχονται από πηγή της Eurostat, η προσέγγιση που ακολουθείται γενικά, είναι να παρουσιαστούν στατιστικές σε επίπεδο κρατών μελών. Αυτό φαίνεται στην έκθεση.